Estijos ekonomika
Estijos ekonomika vertinama kaip stipriausia, lyginant su kitų buvusių Sovietų Sąjungos respublikų ekonomika. 1991 m. atkūrusi nepriklausomybę, Estija greitai perorientavo savo ekonomiką prie Skandinavijos šalių ekonomikos ir iš to gavo didžiulę naudą. Estija sparčiausiai savo ūkyje diegia ir taiko inovacijas tarp naujųjų ES valstybių. Pagrindinės ekonomikos šakos – elektronika, telekomunikacijos. Išvystyta transporto infrastruktūra. Ypač didelę įtaką daro atkeliavusios naujos technologijos iš Suomijos, Švedijos ir Vokietijos, trijų pagrindinių prekybos partnerių. Nepaisant to, kad einamosios sąskaitos deficitas išlieka didelis, šalies biudžetas turi apie 151 mln. € perviršį (2004 m.). Estija yra stipri jūrinė valstybė.